
1. VISPĀRĪGĀ INFORMĀCIJA
1.1. Iepirkuma identifikācijas numurs

TNP 2026/63
1.2. Pasūtītājs

1.2.1. Pasūtītājs ir Tukuma novada pašvaldība (TNP);
Nodokļu maksātāja reģistrācijas Nr.LV90000050975;
Juridiskā adrese: Talsu iela 4, Tukums, Tukuma novads, LV-3101;
Tālr. 63122231, e-pasts: pasts@tukums.lv. 

1.2.2. Iepirkumu veic saskaņā ar Tukuma novada domes priekšsēdētāja G. Važas 2026. gada 8. jūnija rīkojumu TND/1-12.1/26/206 izveidota iepirkuma komisija.
1.3. Piegādātājs 
Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
1.4. Pretendents
Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.5. Pircēja profils
Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma –https://www.eis.gov.lv/EKEIS/Supplier/Organizer/16895), kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

1.6. Iepirkuma procedūras veids
Atklāts konkurss.

1.7. Informācijas apmaiņa
Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. 

1.8. Iespējas iepazīties ar konkursa nolikumu un saņemt to

1.8.1. Atklāta konkursa “Būvniecības ieceres dokumentācijas izstrāde un autoruzraudzība Tukuma novada Pašvaldības policijas un Komunālās nodaļas telpu izveidei J.Raiņa ielā 24, Tukumā” (iepirkuma identifikācijas Nr. TNP 2026/63) (turpmāk tekstā – atklāts konkurss) dokumentācijai ir nodrošināta tieša un brīva elektroniskā pieeja Pircējā profilā: tīmekļa vietnē https://www.eis.gov.lv/EKEIS/Supplier/Organizer/16895.

1.8.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pircēja profilā vietnē https://www.eis.gov.lv/EKEIS/Supplier/Organizer/16895. 
1.8.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.
 

1.8.4. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas pie Pasūtītāja pārstāvja (no pirmdienas līdz ceturtdienai: no plkst. 8.00 līdz 17.00, piektdienās: no 8.00 – 15.45) nolikuma         1.2.1. punktā minētajā adresē, iepriekš sazinoties ar nolikuma 1.11.1. punktā minēto kontaktpersonu. 

1.8.5. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.9. Papildu informācijas pieprasīšanas kārtība

1.9.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai elektroniski (e-pastu vai izmantojot Elektronisko iepirkumu sistēmas e-konkursu apakšsistēmu www.eis.gov.lv), pieprasījumā ietverot arī iepirkuma procedūras nosaukumu un identifikācijas numuru. 

1.9.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā EIS www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.9.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

1.9.4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja pircējā profilā, kurā ir pieejami iepirkuma procedūras dokumenti, un EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.

1.10. Piedāvājuma iesniegšanas un atvēršanas vieta, datums, laiks un kārtība

1.10.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā.  
1.10.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 

1.10.3. Piedāvājumu iesniegšanas un atvēršanas termiņu skatīt EIS e-konkursu apakšsistēmā Pasūtītāja pircēja profilā un Iepirkumu uzraudzības biroja tīmekļa vietnē – paziņojumā par līgumu. Piedāvājumu atvēršana paredzēta EIS e-konkursu apakšsistēmā 4 (četras) stundas pēc piedāvājumu iesniegšanas termiņa beigām.

1.10.4. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.

1.10.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

1.11. Iepirkuma komisijas kontaktpersona

1.11.1. Iepirkuma komisijas noteiktā kontaktpersona:

Tukuma novada pašvaldības

Juridiskās nodaļas galvenā iepirkumu speciāliste

Ieva Jēgere
tālrunis: 26370108;

e-pasts: ieva.jegere@tukums.lv 
adrese: Talsu iela 4, Tukums, Tukuma novads, LV-3101

1.11.2. Ja ieinteresētais piegādātājs laikus rakstiski pieprasa papildu informāciju par konkursa nolikumu, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
2. Informācija par iepirkuma priekšmetu

2.1. Iepirkuma priekšmets un apjoms:
2.1.1. Būvniecības ieceres dokumentācijas izstrāde un autoruzraudzība Tukuma novada Pašvaldības policijas un Komunālās nodaļas telpu izveidei J.Raiņa ielā 24, Tukumā saskaņā ar Tehniskajām specifikācijām, CPV iepirkumu klasifikatora kods: 71220000-6 (Arhitektūras projektēšanas pakalpojumi); 71242000-6 (projekts un projektēšanas sagatavošana, tāmēšana); 71248000-8 (Projekta un dokumentācijas uzraudzība).
2.1.2. Iepirkuma priekšmets nav sadalīts daļās. Iepirkuma priekšmets ir vienots, priekšmeta sadalīšana daļās nav nepieciešama un lietderīga.
2.1.3. Iepirkums tiek veikts pamatojoties uz Ministru kabineta 2024. gada 10. decembra noteikumiem Nr. 807 “Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana Iekšlietu ministrijas sistēmas iestāžu un pašvaldību policijas institūciju ēkās" nolikums”.
2.2. Tehniskā specifikācija

Tehniskā specifikācija pievienota nolikuma 7. pielikumā, kas ir šī nolikuma neatņemama sastāvdaļa.
2.3. Līguma izpildes laiks un vieta:
2.3.1. Būvniecības ieceres dokumentācijas izstrādes maksimālais termiņš (ietverot apstiprināšanas procesu Tukuma novada būvvaldē, t.i. līdz atzīmei par projektēšanas nosacījumu izpildi): – 12 (divpadsmit) mēnešu laikā no Līguma noslēgšanas dienas.
2.3.2. Autoruzraudzības pakalpojuma izpildes maksimālais termiņš: līdz attiecīgo būvdarbu pabeigšanai un būves pieņemšanai ekspluatācijā. 
2.3.3. Līguma izpildes termiņš – līdz pilnīgai līgumā noteikto saistību izpildei.
2.3.4. Būvdarbu izpildes vieta: J.Raiņa iela 24, Tukums, Tukuma novads, LV-3101.
3. Prasības pretendentiem
3.1. Atbilstība profesionālās darbības veikšanai:

3.1.1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.

3.1.2. Pretendents (t. sk. apakšuzņēmēji un katrs piegādātāju apvienības dalībnieks) Tehniskajās specifikācijās noteikto uzdevumu un prasību izpildei ir atbilstoši reģistrēts (ja konkrēto darbu veikšanai ir nepieciešama šāda reģistrācija atbilstoši normatīvo aktu prasībām) Latvijas Republikas Būvkomersantu reģistrā (prasība attiecas uz LR reģistrētām personām) vai, ja Pretendents (t. sk. apakšuzņēmēji un katrs piegādātāju apvienības dalībnieks) (ārvalstīs reģistrēta persona) nav reģistrēts Latvijas Republikas Būvkomersantu reģistrā, tam jābūt reģistrētam Latvijas Republikas Būvkomersantu reģistrā uz projektēšanas līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju.

3.2. Tehniskās un profesionālās spējas:

3.2.1. Pretendentam iepriekšējo 3 (trīs) gadu laikā (ar iepriekšējiem trīs gadiem, skaitot līdz piedāvājuma iesniegšanas dienai, ir saprotams sekojošs termiņš - 2023., 2024., 2025. gads un 2026. gada posms līdz piedāvājumu iesniegšanas dienai) ir pieredze līdzvērtīgu projektēšanas darbu pasūtījumu līguma izpildē t.i. Pretendents kvalitatīvi un atbilstoši pasūtītāja prasībām ir izpildījis vismaz 2 (divus) projektēšanas darbus, kuru ietvaros ir veikta būvniecības dokumentācijas ieceres izstrāde publiskas ēkas
 jaunai būvniecībai vai pārbūvei ar kopējo platību ne mazāku kā 700 m2. Projekta ietvaros paredzēti arī ēkas energoefektivitātes paaugstināšanas risinājumi, kura rezultātā sasniegta vismaz energoefektivitātes B klase. Būvniecības ieceres dokumentācijai ir jābūt pilnībā pabeigtai, saskaņotai un akceptētai normatīvajos aktos noteiktajā kārtībā vai atbilstoši attiecīgās valsts normatīvo aktu prasībām. 

3.2.2. Pretendenta rīcībā ir kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) tehniskais personāls Tehniskajā specifikācijā noteikto darbu izpildei (noteiktās kvalifikācijas prasības var izpildīt viens vai vairāki speciālisti, ja tie atbilst attiecīgajām prasībām), t. i.:
3.2.2.1. vismaz 1 (viens) sertificēts arhitekta prakses būvspeciālists, kurš iepriekšējo 3 (trīs) gadu laikā (2023., 2024., 2025. gadi un 2026.gada posms līdz piedāvājuma iesniegšanas dienai), kā būvniecības dokumentācijas izstrādes vadītājs atbilstoši normatīvo aktu prasībām ir vadījis:
3.2.2.1.1. vismaz 1 (vienu) būvniecības ieceres dokumentācijas izstrādi publiskās ēkas jaunai būvniecībai vai pārbūvei ar kopējo projektēšanas platību vismaz 700 m2. Projekta ietvaros paredzēti arī ēkas energoefektivitātes paaugstināšanas risinājumi, kura rezultātā sasniegta vismaz energoefektivitātes B klase. 
3.2.2.1.2. Speciālistam ir pieredze būvprojekta vadībā, kura sastāvā ir izstrādāti un saskaņoti saules paneļu  sistēmas risinājumi. 

3.2.2.1.3. 3.2.2.1.1. un 3.2.2.1.2. punktos noteiktās prasības drīkst tikt izpildītas viena līguma ietvaros.

3.2.2.1.4. Būvniecības ieceres dokumentācija ir pilnībā pabeigta, saskaņota un akceptēta normatīvajos aktos noteiktajā kārtībā vai atbilstoši attiecīgās valsts normatīvo aktu prasībām;

3.2.2.2. vismaz 1 (viens) sertificēts speciālists (projektētājs) elektroietaišu projektēšanā, kurš ir izstrādājis saules paneļu sistēmas risinājumus. Būvniecības ieceres dokumentācija ir pilnībā pabeigta, saskaņota un akceptēta normatīvajos aktos noteiktajā kārtībā vai atbilstoši attiecīgās valsts normatīvo aktu prasībām;
3.2.2.3. vismaz 1 (viens) sertificēts speciālists (projektētājs) elektronisko sakaru sistēmu un tīklu  projektēšanā;
3.2.2.4. vismaz 1 (viens) sertificēts speciālists (projektētājs) ūdensapgādes un kanalizācijas sistēmu;
3.2.2.5. vismaz 1 (viens) sertificēts speciālists (projektētājs) siltumapgādes, ventilācijas un gaisa kondicionēšanas sistēmu projektēšanā;
3.2.2.6. vismaz 1 (viens) sertificēts speciālists (projektētājs) ēku konstrukciju projektēšanā;
3.2.2.7. vismaz 1 (viens) sertificēts speciālists (projektētājs) ceļu projektēšanā;
3.2.2.8. vismaz 1 (viens) sertificēts energoauditors.
3.3. Ja Pretendents ir piegādātāju apvienība jebkurā juridiskā statusā, kas iesniegusi piedāvājumu, lai piedalītos atklātā konkursā, nolikuma 3.2. apakšpunktā noteiktās prasības jāizpilda vismaz vienam no piegādātāju apvienības biedriem vai visiem piegādātāju apvienības dalībniekiem kopā.

3.4. Apakšuzņēmējs ir Pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

3.5. Apakšuzņēmēja veicamo būvdarbu vai sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību; Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
3.6. Lai pierādītu atbilstību nolikuma 3.2. apakšpunktos noteiktajām prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura, bet ievērojot nolikuma 4.3.11. apakšpunktā noteiktās prasības par Pretendenta pienākumu sniegt Pasūtītājam  pietiekamus pierādījumus par sadarbību un resursu un kompetenču nodošanu ar personām, uz kuru iespējām tas balstās, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.
3.7. Ja pretendents līguma izpildē plāno iesaistīt apakšuzņēmējus (obligāti ir norādāmi apakšuzņēmēji, kuru darbu vērtība ir vismaz 10 000,00 EUR bez PVN), pretendents pievieno līguma izpildē iesaistīto personu sarakstu, ar norādi, kādus darbus norādītais apakšuzņēmējs veiks, norādot apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

4. Prasības piedāvājumiem

4.1. Piedāvājuma noformējuma un iesniegšanas prasības:

4.1.1. Piedāvājums jāiesniedz elektroniski EIS e-konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie veidi:

4.1.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas. 

4.1.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

4.1.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

4.1.2. Sagatavojot piedāvājumu, pretendents ievēro, ka:

4.1.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

4.1.2.2. Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu (sk. 1. pielikumā ietvertās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā vai parakstīts ar drošu elektronisko parakstu).
4.1.2.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
4.1.3. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

4.1.4. Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

4.1.5. Visas piedāvātās cenas aprēķina un norāda euro (EUR) bez pievienotās vērtības nodokļa (PVN).

4.1.6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.

4.1.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

4.1.8. Ja piedāvājums saturēs kādu no 4.1.7. punktā minētajiem riskiem, tas netiks izskatīts.

4.1.9. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīga pilnvara. Pilnvarā precīzi jānorāda pilnvarotajai personai piešķirto tiesību un saistību apjoms.

4.1.10. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot “Grozījumi” vai “Atsaukums”.

4.1.11. Piedāvājumā jāietver (prasības iesniedzamajiem dokumentiem pieejamas arī EIS e-konkursu apakšsistēmā šī iepirkuma sadaļā):

4.1.11.1. Pieteikums par piedalīšanos atklātā konkursā, kas sagatavots atbilstoši 1. pielikumā norādītajai formai;
4.1.11.2. Apliecinājums par neatkarīgi izstrādātu piedāvājumu, kas sagatavots atbilstoši 2. pielikuma norādītajai formai;

4.1.11.3. Pretendentu atlases dokumenti (skat. Nolikuma 4.3. punktu) vai ESPD (skat. nolikuma 4.4. punktu);

4.1.11.4. Pretendenta vadītāja vai pilnvarotās personas (pievienojama pilnvara) parakstīts Tehniskais piedāvājums (skat. 4.5. punktu);

4.1.11.5. Pretendenta vadītāja vai pilnvarotās personas (pievienojama pilnvara) parakstīts Finanšu piedāvājums (skat. nolikuma 4.6. punktu).
4.1.12. Piedāvājuma noformēšana:

4.1.12.1. Pretendents drīkst iesniegt tikai 1 (vienu) piedāvājuma variantu.
4.1.12.2. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 

4.2. Konkursa pieteikums:

4.2.1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī konkursa sadaļā.

4.2.2. Lai apliecinātu savu dalību iepirkuma procedūrā, pretendentam jāiesniedz konkursa pieteikums saskaņā ar EIS e-konkursu apakšsistēmā konkursa sadaļā publicēto veidlapu;
4.2.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mikro-mazie-un-videjie-uznemumi-mvu) un Eiropas Komisijas 2003. gada 6. maija ieteikumu par mikro, mazo un vidējo uzņēmumu definīciju (OV L124, 20.5.2003.) (ieteikums pārskatīts 11.01.2016.)) jānorāda, kādam statusam atbilst pretendents – mikro, mazajam vai vidējam uzņēmumam.
4.2.4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.

4.2.5. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu. Ārvalstu pretendentam (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši attiecīgās valsts normatīvo aktu prasībām, kā arī informāciju par pārstāvības tiesībām un pārstāvības apjomu. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīza saite, kur pasūtītājs var pārbaudīt ārvalstu uzņēmuma reģistrācijas faktu.
4.2.6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (Ministru kabineta 2018. gada 4. septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt piedāvājumu.

4.2.7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.

4.3. Pretendentu atlases dokumenti (visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā):

4.3.1. Pretendenta pieteikums dalībai iepirkuma procedūrā, atbilstoši nolikuma 4.2. punktam un 1. pielikumā esošajai veidlapai. Pieteikumu paraksta pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, tad pieteikumam jāpievieno pilnvara. 

4.3.2. Pretendenta (t. sk. katra piegādātāju apvienības dalībnieka) un katra apakšuzņēmēja sagatavots apliecinājums par tā apņemšanos reģistrēties Latvijas Republikas Būvkomersantu reģistrā uz projektēšanas līguma izpildes uzsākšanas brīdi, ņemot vērā nolikuma 3.1.2. apakšpunktā noteiktās prasības, ja izraudzītais Pretendents tiks atzīts par atklāta konkursa uzvarētāju. (Prasība attiecas uz Pretendentiem, t. sk. piegādātāju apvienības dalībniekiem un apakšuzņēmējiem (ārvalstīs reģistrētas personas), kas uz piedāvājuma iesniegšanas brīdi nav reģistrēti Latvijas Republikas Būvkomersantu reģistrā).
4.3.3. Ja kāds no Pretendenta piedāvātajiem arhitektiem ir ārvalsts speciālists, jāiesniedz:
4.3.3.1. ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti);
4.3.3.2. Pretendenta apliecinājums, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas dienas normatīvajos aktos noteiktajā kārtībā iesniegs atzīšanas institūcijai deklarāciju par speciālistu (arhitekts) īslaicīgu profesionālo pakalpojumu sniegšanu Latvijas Republikā reglamentētā profesijā. 

4.3.4. Ja kāds no Pretendenta piedāvātajiem projektētājiem ir ārvalsts speciālists, jāiesniedz:
4.3.4.1. ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti);

4.3.4.2. Pretendenta apliecinājums, ka gadījumā, ja ar Pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no iepirkuma līguma noslēgšanas dienas iesniegs atzīšanas institūcijai deklarāciju par speciālistu (projektētāji) īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā
.
4.3.5. Atbilstoši Nolikuma 3. pielikumā pievienotajai formai Pretendenta sagatavota informācija par iepriekšējo 3 (trīs) kalendāro gadu laikā (t.i., no 2023. gada līdz piedāvājumu iesniegšanas brīdim vai īsākā, ņemot vērā darbības uzsākšanas laiku) izpildītiem projektēšanas darbiem, kuru ietvaros izstrādāta būvniecības ieceres dokumentācija publiskas ēkas jaunai būvniecībai vai pārbūvei ar kopējo projektējamo platību ne mazāku par 700 m2 un veikti arī ēkas energoefektivitātes paaugstināšanas risinājumi, kuru rezultātā sasniegta vismaz energoefektivitātes B klase (būvniecības ieceres dokumentācija ir pilnībā pabeigta), norādot katra būvprojekta nosaukumu, galvenos attīstāmā objekta raksturlielumus, būvprojekta ietvaros izstrādātās sadaļas, norādi vai ēka ir publiska, pasūtītājus (nekustamā īpašuma īpašnieks, valdītājs vai lietotājs, kura uzdevumā, pamatojoties uz noslēgto līgumu, tiek veikti projektēšanas darbi), projektēšanas līguma izpildes laiku un pievienojot objektu atsauksmes par izpildīto projektēšanas līgumu no pasūtītāja vai cita veida alternatīvu dokumentu, kas apliecina pozitīvo iepriekšējo pieredzi, ja atsauksme nav pieejama, un objektu būvatļauju ar atzīmi par izpildītiem projektēšanas nosacījumiem vai būves pieņemšanas ekspluatācijā aktu, lai apliecinātu pretendenta kvalifikāciju nolikuma 3.2.1. punktā noteiktajām prasībām. Ja pieredze tiek apliecināta ar sniegtajiem pakalpojumiem citā valstī, piedāvājumam jāpievieno dokumenti, kas nepārprotami apliecina Pretendenta pieredzes atbilstību. 
4.3.6. Tehniskajās specifikācijas noteikto projektēšanas darbu veikšanā iesaistīto speciālistu saraksts atbilstoši 4. pielikumā dotajai formai.
4.3.7. Tehniskajās specifikācijās noteikto projektēšanas darbu veikšanā iesaistīto speciālistu CV, kas sagatavoti atbilstoši nolikuma 5. pielikumā noteiktajai formai. Pretendents sniedz informāciju par piedāvāto speciālistu pieredzi saskaņā ar 9. pielikuma kritērija “K2” prasībām. 
4.3.8. Ja Pretendents līguma izpildē iesaistīs apakšuzņēmējus, Pretendents aizpilda un  iesniedz 6. pielikuma formu, pievienojot vienošanos ar apakšuzņēmējiem vai apakšuzņēmēju apliecinājumu par līdzdalību līguma izpildē, vienošanās vai apliecinājuma dokumentā norādot informāciju kādas šī iepirkuma līguma daļas tiks nodotas izpildei apakšuzņēmējiem (t. sk. apakšuzņēmēju apakšuzņēmēji), norādot to kopsummu euro bez PVN no kopējās līgumcenas un nolikuma 4.3.2. apakšpunktā noteikto dokumentu par katru apakšuzņēmēju (ņemot vērā nolikuma 3.1.2. apakšpunktā noteikto kvalifikācijas prasību attiecībā uz apakšuzņēmējiem).
4.3.9. Ja Pretendents ir piegādātāju apvienība (t. sk. personālsabiedrība), papildus jāiesniedz:
4.3.9.1. visu apvienībā iesaistīto Piegādātāju vai Piegādātāju pilnvaroto personu parakstīti dokumenti, kas pierāda Piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);

4.3.9.2. informācija par to, kādu iepirkuma daļu (tai skaitā finansiālā izteiksmē) realizē katrs no Piegādātājiem;

4.3.10. Ja ir pieņemts lēmums slēgt iepirkuma līgumu ar personu apvienību, tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. 

4.3.10.1. Ja pretendents ir personu apvienība, iesniedz apliecinājumu, ka, ja tiks pieņemts lēmums slēgt iepirkuma līgumu ar personu apvienību, pretendents izpildīs saskaņā ar Konkursa nolikuma 4.3.10.punktā prasīto. 
4.3.11. Ja Pretendents, lai pierādītu atbilstību nolikuma 3.2. apakšpunktā noteiktajām kvalifikācijas prasībām, balstās uz citu personu iespējām, neatkarīgi no savstarpējo attiecību tiesiskā rakstura, Pretendentam, sagatavojot piedāvājumu, jāņem vērā šādas prasības:

4.3.11.1. Pretendents piedāvājumā norāda visas personas, uz kuru iespējām savas kvalifikācijas pierādīšanai tas balstās, saskaņā ar 6. pielikumā norādīto formu un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu un kompetenču nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi un kompetences Pretendentam būs pieejami un tiks izmantoti līguma izpildes laikā atkarībā no nodoto resursu un kompetenču veida;

4.3.11.2. iesniegtajiem dokumentiem par sadarbību un resursu un kompetenču nodošanu jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.
4.4. Eiropas vienotais iepirkuma procedūras dokuments (ESPD)

4.4.1. Pasūtītājs pieņem arī Eiropas vienoto iepirkuma procedūras dokumentu  kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000,00 EUR bez PVN. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs var iesniegt Pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

4.4.2. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums), vai izmantojot tiešsaistes pakalpojumu - http://espd.eis.gov.lv/.
4.4.3. Aizpildot ESPD dokumenta veidlapu, obligāti jāaizpilda veidlapas IV daļas A – D iedaļas.

4.4.4. Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 4.3. punktā minētie kvalifikāciju apliecinošie pirmdokumenti.
4.5. Prasības Tehniskajam piedāvājumam:

4.5.1. Pretendenta piedāvājumam jāatbilst nolikuma 7. pielikumā norādītajām Tehniskajām specifikācijām.
4.5.2. Tehniskajā piedāvājumā jāiekļauj projektēšanas darbu etapu izpildes kalendārais laika grafiks (pa nedēļām).
4.5.3. Tehniskajam piedāvājumam jābūt Pretendenta vadītāja vai pilnvarotās personas (pievienojama pilnvara) parakstītam.

4.6. Prasības Finanšu piedāvājumam:

4.6.1. Finanšu piedāvājums jāsagatavo un jāiesniedz atbilstoši nolikuma 8. pielikumā norādītajām formām. 
4.6.2. Finanšu piedāvājumā piedāvātajās cenās iekļaujamas visas ar pakalpojumu sniegšanu un Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.). 
4.6.3. Pretendents, sagatavojot finanšu piedāvājumu atbilstoši EIS e-konkursu apakšsistēmā šī konkursa sadaļā publicētajai veidlapai, nedrīkst veikt izmaiņas minētās veidlapas struktūrā, t.sk. dzēst vai pievienot rindas vai kolonnas.
4.6.4. Finanšu piedāvājumā visas cenas un summas jānorāda euro, aprēķinos jālieto cenas ar 2 (divām) decimālzīmēm aiz komata. 
4.6.5. Finanšu piedāvājumam jābūt Pretendenta vadītāja vai pilnvarotās personas (pievienojama pilnvara) parakstītam. 
5. Piedāvājumu vērtēšana

5.1. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk tekstā – Piedāvājumu vērtēšanu) iepirkuma komisija veic slēgtā sēdē. 

5.2. Piedāvājumu vērtēšanu iepirkuma komisija veic 4 (četros) posmos. Ja Pretendenta iesniegtais piedāvājums nekvalificējas kādā no zemāk norādīto posmu prasībām (izņemot 1. posmu, kur iepirkuma komisija izvērtē konstatēto neatbilstību būtiskumu iepirkuma nolikuma prasībām), tas tiek izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:

5.2.1. 1.  posms – Piedāvājumu noformējuma pārbaude
Iepirkuma komisija pārbauda, vai piedāvājums sagatavots un noformēts atbilstoši nolikuma 4.1. un 4.3. punktā norādītajām prasībām.  

5.2.2. 2.  posms – Pretendentu atlase 

Iepirkuma komisija pārbauda, vai iesniegtie pretendentu atlases dokumenti vai ESPD un publiski pieejamās datu bāzēs iegūtā informācija apliecina Pretendenta atbilstību nolikuma 3. sadaļas “Prasības Pretendentiem” 3.1.-3.2. punktā norādītajām prasībām. 

5.2.3. 3.  posms – Tehnisko piedāvājumu atbilstības pārbaude
Iepirkuma komisija novērtē, vai tehniskais piedāvājums atbilst nolikuma 4.5. punktā un nolikuma 7. pielikumā norādītajām prasībām.

5.2.4. 4.  posms – Piedāvājumu vērtēšana:
5.2.4.1. Iepirkuma komisija izvērtē, vai Pretendenta iesniegtais finanšu piedāvājums atbilst atklāta konkursa nolikuma 4.6. punktā noteiktajām prasībām, un pārbauda, vai finanšu piedāvājumā nav aritmētisko kļūdu (nolikuma 6. sadaļa “Aritmētisko kļūdu labošana”);

5.2.4.2. Iepirkuma komisija no visiem iepriekšējo izvērtēšanas posmu prasībām atbilstošajiem piedāvājumiem nosaka saimnieciski visizdevīgāko piedāvājumu, saskaņā ar Saimnieciski visizdevīgākā piedāvājuma noteikšanas kārtību (9. pielikums). 

5.2.4.3. Iepirkuma komisija pārbauda, vai saskaņā ar nolikuma 5.2.4.2. apakšpunktu izvēlētā Pretendenta iesniegtais piedāvājums nav nepamatoti lēts (nolikuma 7. sadaļa “Nepamatoti lēta piedāvājuma noteikšana”);

5.2.4.4. Iepirkuma komisija pārbauda, vai uz izvēlēto Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi (nolikuma 8. sadaļa “Izslēgšanas nosacījumu pārbaude attiecībā uz Pretendentu, kuram būtu piešķiramas līguma slēgšanas tiesības”) un pieņem lēmumu par Pretendenta atzīšanu par atklāta konkursa uzvarētāju un līguma slēgšanas tiesību piešķiršanu.

5.3. Iepirkuma komisija turpmāk šo piedāvājumu neizskata un attiecīgo Pretendentu izslēdz no turpmākās dalības atklātā konkursā gadījumā, ja:

5.3.1. piedāvājums neatbilst kādai atklāta konkursa nolikumā noteiktajai prasībai vai

5.3.2. piedāvājums tiek atzīts par nepamatoti lētu, vai

5.3.3. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai

5.3.4. Pretendents iepirkuma komisijas noteiktajā termiņā nav iesniedzis atklāta konkursa nolikuma 8.3. apakšpunktā minētos dokumentus, vai

5.3.5. piedāvājumu izvērtēšanas laikā Pretendents savu piedāvājumu atsauc. 
5.4. Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisijai ir tiesības pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar Iepirkuma nolikumā noteikto piedāvājumu izvēles kritēriju.
6. Aritmētisko kļūdu labošana

6.1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.

6.2. Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo.

6.3. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas.

6.4. Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā labotās kļūdas.

7. Nepamatoti lēta piedāvājuma noteikšana

7.1. Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu. Par šķietami nepamatoti lētu piedāvājumu var liecināt viena vai vairākas pazīmes: 


a) cena ir būtiski zemāka par citos piedāvājumos norādīto; 


b) cena būtiski atšķiras no pasūtītāja veiktā paredzamās līgumcenas aprēķina; 


c) cena nav iespējama saskaņā ar normatīvo aktu prasībām. 
7.2. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53. pantu.

8. Izslēgšanas nosacījumu pārbaude attiecībā uz pretendentu, kuram būtu piešķiramas līguma slēgšanas tiesības

8.1. Komisija izslēdz pretendentu no turpmākās dalības Konkursā, ja uz Pretendentu ir attiecināms Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā vai Starptautisko un Latvijas Republikas nacionālo sankciju likuma 11.1 panta pirmajā daļā minētajiem gadījumiem. 

8.2. Komisija pārbaudi attiecībā uz pretendentu, kam būtu piešķiramas līguma slēgšanas tiesības, veic, ievērojot Publisko iepirkumu likuma 42.pantā noteikto kārtībā.

8.3. Ja ārvalstī reģistrēts vai pastāvīgi dzīvojošs pretendents, kuram atbilstoši Konkursa nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42. panta piektās daļas 2. punktu, Komisija izslēdz pretendentu no turpmākas dalības Konkursā un tā piedāvājumu neizskata. 

8.4. Attiecībā uz Starptautisko un Latvijas Republikas nacionālo sankciju likuma 11.1 panta pirmajā  daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.
8.5. Ja uz pretendentu attiecas kāds no Publisko iepirkumu likuma 43.panta pirmajā daļā norādītajiem izslēgšanas gadījumiem un ja pretendents tiek atzīts par tādu, kam piešķiramas līguma slēgšanas tiesības, pretendents iesniedz Publisko iepirkumu likuma 43.pantā norādīto informāciju, un uzticamības nodrošināšanai iesniegto pierādījumu vērtēšana tiek veikta saskaņā ar šo 43.pantu.
8.6. Ja Pretendents tiek izslēgts no dalības konkursā, Komisija saskaņā ar nolikuma 5.2.4.2. apakšpunktu nosaka nākamo saimnieciski visizdevīgāko piedāvājumu un veic tā pārbaudi atbilstoši nolikuma 5.2.4.4. punkta prasībām.
8.7. Pasūtītājs PIL 42. panta otrās daļas 1., 2. un 3. punktā minētos izslēgšanas iemeslus neattiecina uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecina uz pretendenta patieso labuma guvēju.

9. Lēmuma izziņošana un līguma slēgšana

9.1. Iepirkuma komisija saskaņā ar nolikuma 5. sadaļā noteikto kārtību nosaka saimnieciski visizdevīgāko piedāvājumu un pārbauda, vai uz izvēlēto Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14.punktā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi  un pieņem lēmumu par iepirkuma līguma slēgšanu ar Pretendentu, kura piedāvājums atzīts par saimnieciski visizdevīgāko piedāvājumu. 
9.2. Iepirkuma komisija 3 (trīs) darbdienu laikā pēc lēmuma pieņemšanas par iepirkuma līguma slēgšanu vai atklāta konkursa pārtraukšanu vai izbeigšanu vienlaikus informē visus Pretendentus par pieņemto lēmumu. 

9.3. Paziņojumā, ko Pasūtītājs nosūta noraidītajam Pretendentam, tiek norādīts detalizēts pamatojums saskaņā ar Publisko iepirkumu likuma 37. pantu. 

9.4. Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām (10 dienas pēc dienas, kad Publisko iepirkumu likuma 37. panta otrajā daļā minētā informācija nosūtīta visiem Pretendentiem elektroniski, izmantojot drošu elektronisko parakstu vai pievienojot elektroniskajam pastam skenētu dokumentu vai nodota personiski, un papildus viena darbdiena vai 15 (piecpadsmit) dienas pēc dienas, kad Publisko iepirkumu likuma 37. pantā otrajā daļā minētā informācija nosūtīta kaut vienam Pretendentam pa pastu un papildus viena darbdiena), ja Iepirkumu uzraudzības birojam nav Publisko iepirkumu likuma 68. pantā noteiktajā kārtībā iesniegts iesniegums par iepirkuma procedūras pārkāpumiem. 

9.5. Ja nolikuma 9.4. punktā minētā desmitā vai piecpadsmitā diena ir sestdiena, svētdiena vai likumā noteikta svētku diena, nogaidīšanas termiņš pagarināms par vienu darbdienu.

9.6. Iepirkuma līgumu slēdz, neievērojot nolikuma 9.4. punktā minēto nogaidīšanas termiņu, ja vienīgajam Pretendentam ir piešķirtas līguma slēgšanas tiesības un nav Pretendentu, kas būtu tiesīgi iesniegt iesniegumu Publisko iepirkumu likuma 68. pantā noteiktajā kārtībā.

9.7. Starp Pasūtītāju un Pretendentu, kuram piešķirtas līguma slēgšanas tiesības, noslēgtais iepirkuma līgums stājas spēkā ar brīdi, kad Pretendents saskaņā ar līguma noteikumiem iesniedzis Pasūtītājam līguma izpildes nodrošinājumu, ja tādu paredz līguma nosacījumi.

9.8. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 

9.9. Pasūtītājs ne vēlāk kā 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par atklāta konkursa pārtraukšanu vai izbeigšanu, saskaņā ar Publisko iepirkumu likuma 29. panta pirmo daļu iesniedz Iepirkumu uzraudzības birojam publicēšanai paziņojumu par līguma slēgšanas tiesību piešķiršanu (arī gadījumos, kad atklāts konkurss tiek pārtraukts, vai izbeigts).
10. Iepirkuma komisijas tiesības un pienākumi

10.1. Piedāvājumu izvērtēšanā iepirkuma komisijai ir tiesības pieaicināt ekspertus. 

10.2. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu kopiju oriģinālus vai iesniedz apliecinātas kopijas. 

10.3. Iepirkuma komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt Pretendentam, kuram būtu piešķiramas līguma slēgšanas tiesības.

10.4. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

10.5. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

10.6. Iepirkuma komisijai ir tiesības izdarīt grozījumus konkursa nolikumā nosūtot par to paziņojumu Iepirkumu uzraudzības birojam, kas tiek ievietots internetā un publicēts Publisko iepirkumu likumā noteiktajā kārtībā. Ja iepirkuma komisija izdarījusi grozījumus atklāta konkursa nolikumā, tā ievieto informāciju par grozījumiem pircēja profilā un EIS www.eis.gov.lv e-konkursu apakšsistēmā šī konkursa sadaļā, kurā ir pieejams konkursa nolikums, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
10.7. Ja Pasūtītājs konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tas pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 

10.8. Ja Pasūtītājs saskaņā ar nolikuma 10.7. punktu ir pieprasījis izskaidrot vai papildināt piedāvājumā Pretendenta iesniegto informāciju, bet Pretendents to nav izdarījis atbilstoši pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.

10.9. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā vai finanšu piedāvājumā iekļautā informācija.
10.10. Iepirkuma komisijai ir tiesības normatīvajos aktos paredzētajos gadījumos izbeigt iepirkuma procedūru bez līguma noslēgšanas.

10.11. Iepirkuma komisijai ir tiesības lemt par atklāta konkursa termiņa pagarinājumu. 

10.12. Ja ieinteresētais Piegādātājs ir laikus pieprasījis papildu informāciju par atklāta konkursa nolikumā iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

10.13. Iepirkuma komisijas pienākums ir vienlaikus ar papildu informācijas nosūtīšanu Piegādātājam, kas uzdevis jautājumu, ievietot šo informāciju Pasūtītāja pircēja profilā un EIS www.eis.gov.lv e-konkursu apakšsistēmā šī konkursa sadaļā, kurā ir pieejams atklāta konkursa nolikums, norādot arī uzdoto jautājumu.

10.14. Pasūtītājs atver iesniegtos piedāvājumus 4 (četras) stundas pēc piedāvājumu iesniegšanas termiņa beigām atklāta konkursa norādītajā vietā un laikā, izņemot, ja saskaņā ar Publisko iepirkumu likuma 68. panta septīto daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas atklāta konkursa nolikumā vai paziņojumā par līgumu. Ja saskaņā ar Publisko iepirkumu likuma 68. panta 7. daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas atklāta konkursa nolikumā vai paziņojumā par līgumu, minētajā gadījumā Pasūtītājs pircēja profilā un EIS www.eis.gov.lv e-konkursu apakšsistēmā šī konkursa sadaļā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja Iepirkumu uzraudzības biroja Iesniegumu izskatīšanas komisija pieņem Publisko iepirkumu likuma 71. panta otrās daļas pirmajā punktā minēto lēmumu vai administratīvā lietvedība tiek izbeigta, Pasūtītājs pircēja profilā un EIS www.eis.gov.lv e-konkursu apakšsistēmā šī konkursa sadaļā publicē informāciju par piedāvājumu atvēršanas sanāksmes vietu un laiku, kā arī informē par to Pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, Pasūtītājs neatver iesniegtos piedāvājumus.

10.15. Iepirkuma komisijas pienākums ir izskatīt Pretendentu piedāvājumus, novērtēt to atbilstību nolikuma prasībām un tiesības noteikt konkursa uzvarētāju. 

10.16. Iepirkuma komisijas pienākums ir rakstiski informēt visus Pretendentus par konkursa rezultātiem pēc lēmuma pieņemšanas rakstveidā pa e-pastu vai pastu.

10.17. Pasūtītājs sagatavo iepirkuma procedūras ziņojumu par visu iepirkuma procedūru vai katru daļu atsevišķi (ja iepirkuma priekšmets ir sadalīts daļās) un publicē to pircēja profilā un EIS www.eis.gov.lv e-konkursu apakšsistēmā šī konkursa sadaļā piecu darbdienu laikā pēc lēmuma pieņemšanas par iepirkuma procedūras rezultātiem. 

11. Pretendenta tiesības un pienākumi

11.1. Pretendentam, iesniedzot piedāvājumu, ir pienākums ievērot visus konkursa nolikumā minētos nosacījumus. 

11.2. Pretendentam ir pienākums lūgumus pēc jebkāda veida paskaidrojumiem iesniegt Pasūtītājam rakstveidā. 

11.3. Pretendentam ir pienākums rakstveidā iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā  noteiktos dokumentus, ja iepirkuma komisija to pieprasa.

11.4. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā 5 dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā un EIS www.eis.gov.lv e-konkursu apakšsistēmā šī konkursa sadaļā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

11.5. Pretendentam ir tiesības pārsūdzēt iepirkuma komisijas pieņemto lēmumu Publisko iepirkumu likumā noteiktajā kārtībā. 

11.6. Pretendentam ir tiesības iesniegt iesniegumu par konkursa nolikumā iekļautajām prasībām Iepirkumu uzraudzības birojam ne vēlāk kā 7 (septiņas) dienas pirms tam, kad beidzas piedāvājumu iesniegšanas termiņš. 

11.7. Publiska pakalpojuma līguma gadījumā, ja pakalpojumi tiek sniegti Pasūtītāja objektā, un publiska būvdarbu līguma gadījumā pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju, apakšuzņēmējus. Pretendents, kuram piešķirts līguma slēgšanas tiesības, iepirkuma līguma izpildes laikā paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā. 
12. Līguma projekts
12.1. Ar konkursā izraudzīto Pretendentu tiks slēgts līgums saskaņā ar nolikuma 10. pielikumā pievienoto līguma projektu, kas ir šī nolikuma neatņemama sastāvdaļa.

12.2. Iepirkuma līgums tiks izstrādāts, pamatojoties uz konkursa nolikumu un konkursa uzvarētāja piedāvājumu. 

13. Tiesību akti, kas regulē iepirkuma veikšanu

13.1. Publisko iepirkumu likums;

13.2. Ministru kabineta 2017. gada 28. februāra noteikumi Nr. 107 “Iepirkuma procedūru un metu konkursu norises kārtība”.

14. Pielikumu saraksts
EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas:
1.  pielikums: Pieteikums par piedalīšanos iepirkumā (forma);

2.  pielikums: Apliecinājums par neatkarīgi izstrādātu piedāvājumu;

3.  pielikums: Pretendenta pieredzes saraksts (forma)

4.  pielikums: Speciālistu saraksts;
5.  pielikums: CV forma piedāvātajam personālam;

6.  pielikums: Apakšuzņēmēju un personu, uz kuras iespējām pretendents balstās savas kvalifikācijas apliecināšanai, saraksts;
7.  pielikums: Tehniskā specifikācija -  projektēšanas uzdevums;
8.  pielikums: Finanšu piedāvājums.
9.  pielikums: Saimnieciski visizdevīgākā piedāvājuma noteikšanas kārtība;
10.  pielikums: Līguma projekts.

� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.





� Šīs iepirkuma procedūras ietvaros publiska ēka ir tāda ēka, kurā vairāk nekā 50 % ēkas kopējās platības ir publiskas telpas (sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi)) vai telpas publiskas funkcijas nodrošināšanai (telpas, kuras tieši nav pieejamas (paredzētas) apmeklētājiem, bet nepieciešamas personālam (administrācijai)). Publiskas ēkas galvenais lietošanas veids ir Viesnīcas un sabiedriskās ēdināšanas ēkas, Citas īslaicīgas apmešanās ēkas, Biroju ēkas, Vairumtirdzniecības un mazumtirdzniecības ēkas, Ēkas plašizklaides pasākumiem, Muzeji un bibliotēkas, Skolas, universitātes un zinātniskajai pētniecībai paredzētās ēkas, Ārstniecības vai veselības aprūpes iestāžu ēkas vai Sporta ēka.


� Komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji. 

